Diari Oficial de la Generalitat Valenciana


Sumari del DOGV 7656, del 12-11-2015 (2015/9163)

RESOLUCIÓ de 19 d'octubre de 2015, de la consellera de Sanitat Universal i Salut Pública, per la qual es deleguen competències en matèria de salut pública.
-----------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9163


Data del document
:   19-10-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 19 d'octubre de 2015, de la consellera de Sanitat Universal i Salut Pública, per la qual es deleguen competències en matèria de salut pública.  
 [2015/9163]  
El Decret 44/1992, de 16 de març, de procediment, sancions i competència sancionadora, en relació amb les infraccions sanitàries i d'higiene alimentària, modificat per Decret 57/2005, d'11 de març, del Consell, disposa en l'article 5, apartat primer, que «com a conseqüència de les actuacions d'inspecció, el conseller de Sanitat, o el que en cada moment tinga les competències sobre la matèria, podrà ordenar la suspensió provisional i la prohibició d'activitats dels centres, instal·lacions, serveis i establiments, per requerir-ho la salut col·lectiva, per incompliment dels requisits exigits per a la seua instal·lació i funcionament o per la falta d'autoritzacions prèvies o registres sanitaris preceptius»  
  
Posteriorment, la Llei 10/2014, de 29 de desembre, de la Generalitat, de Salut de la Comunitat Valenciana, disposa en l'article 99, apartat tercer, que correspon als titulars de les direccions generals competents per raó de la matèria imposar sancions per la comissió de determinades infraccions.  
El Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública determina en l'article 11 les competències de la Direcció General de Salut Pública.  
Considerant l'elevat nombre de procediments tramitats de conformitat amb el citat Dcret 44/1992, en els quals és d'aplicació l'article 5.1 de la referida norma i amb la finalitat d'agilitzar la tramitació d'aquest tipus d'expedients, cal realitzar l'oportuna delegació de competències, a l'empara del que establixen l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 63 de la Llei 5/1983, de 30 de desembre, del Consell.  
En virtut d'això, resolc:  
  
Primer  
Es delega en el titular de la Direcció General de Salut Pública la competència per a ordenar la suspensió provisional i la prohibició d'activitats dels centres, instal·lacions, servicis i establiments, per requerir-ho la salut col·lectiva, per incompliment dels requisits exigits per a la seua instal·lació i funcionament o per la falta d'autoritzacions prèvies o registres sanitaris preceptius prevista en l'article 5, apartat primer del Decret 44/1992, de 16 de març, modificat pel Decret 57/2005, d'11 de març, del Consell.  
  
Segon  
En les resolucions i actes que s'adopten en virtut del que establix la present resolució es farà constar expressament que es dicten fent ús de les facultats delegades i es consideraran a tots els efectes dictades per l'òrgan delegatori.  
  
Tercer  
Les delegacions d'atribucions i funcions aprovades per mitjà d'aquesta resolució s'entenen sense perjuí de les facultats de l'òrgan delegatori per a avocar el coneixement i la resolució de tots els assumptes que crega oportuns, i es podrà, així mateix, revocar la delegació en qualsevol moment, de conformitat amb el que establix l'article 14 de la Llei 30/1992, de 26 de novembre, i 63 de la Llei 5/1983, de 30 de desembre, del Consell.  
  
Quart  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
València, 19 d'octubre de 2015.- La consellera de Sanitat Universal i Salut Pública: Carmen Montón Giménez.